**ПОЈЕДНОСТАВЉЕЊЕ ПОСТУПКА ИЗДАВАЊА ПОТВРДЕ О СТАТУСУ ДРУШТВА У ПОСТУПКУ ПРЕТВАРАЊА ДРУШТВЕНЕ СВОЈИНЕ У ДРУГЕ ОБЛИКЕ СВОЈИНЕ**

|  |  |
| --- | --- |
| **Назив административног поступка** | Потврда о статусу друштва у поступку претварања друштвене својине у друге облике својине |
| **Шифра поступка** | 10.00.0007 |
| **Регулаторно тело**  **(надлежно за спровођење препоруке)** | Министарство привреде |
| **Правни оквир којим је уређен административни поступак** | * Закон о приватизацији: („Службени гласник РС“, бр 83/2014, 46/2015, 112/2015, 20/2016 (Аутентично тумачење)) * Закон о планирању и изградњи: ("Службени гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014 и 83/2018) * Закон о претварању права коришћења у право својине на грађевинском земљишту уз накнаду: („Службени гласник РС“, бр 64/2015) * Правилник о трошковима приватизације које сносе трећа лица пред министарством надлежним за послове привреде („Службени гласник РС“, бр 20/2016) |
| **Прописи које треба променити /донети/укинути да би се спровеле препоруке** | 1. Правилник о трошковима приватизације које сносе трећа лица пред министарством надлежним за послове привреде („Службени гласник РС“, бр 20/2016) |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Поступак се покреће подношењем захтева у слободној форми. Таква ситуација доводи до непотребне сложености поступка и представља застарео начин спровођења поступка.  У поступку се за издавање потврде наплаћују трошкови у износу од 5.000,00 динара.Прописана накнада је превисока у односу на пружену услугу.  Поступак подразумева подношење захтева лично или поштом. Још увек није успостављена пуна електронска управа, нити поједини сегменти електронске комуникације.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Образац административног захтева** |  | | | | *Увођење обрасца захтева и јавна доступност обрасца* |  | **Х** |  | | **Финансијски издаци** |  | | | | *Укидање накнаде на име трошка издавање потврде и наплата републичке административне таксе за потврду* | **Х** |  | **1.** | | **Електронско подношење захтева** |  | **Х** |  | | **Прихватање доказа о електронској уплати накнаде без печата банке** |  | **Х** |  | | |
|  | |
| 1. **ОБРАЗЛОЖЕЊЕ** | |
| **3.1. Увођење обрасца захтева и јавна доступност обрасца**  Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * Увођење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број , Адреса електронске поште подносиоца захтева.)   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна   - Модел и позив на број  ***За примену ове препоруке није потребна измена прописа.***  **3.2. Укидање накнаде на име трошка издавање потврде и наплата републичке административне таксе за потврду**  Предлаже се измена Правилника о трошковима приватизације које сносе трећа лица пред министарством надлежним за послове привреде („Сл. гласник РС“, бр 20/2016), тако што ће се прописати да се за издавање ове потврде не наплаћује посебна накнада, осим таксе прописане за потврду одредбама Закона о републичким административним таксама, имајући у виду да је поступак суштински издавање потврде о подацима о којима орган има евиденцију (некада и службену) и да се ради о једноставном административном поступку који не захтева веће ангажовање ресурса поступајућег органа, тако да је прописана накнада превисока за пружену услугу. Уједно орган у поступку издавања потврде која није прописана овим правилником (Потврда о процени вредности капитала по прописима који су били на снази до доношења Закона о приватизацији) наплаћује само републичку административну таксу што је доказ за основаност и ове препоруке.  ***За примену ове препоруке су потребне измене Правилника о трошковима приватизације које сносе трећа лица пред министарством надлежним за послове привреде („Службени гласник РС“, бр 20/2016).***  **3.3. Електронско подношење захтева**    Поступак подразумева подношење захтева лично или поштом. Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом такође потписаном квалификованим електронским сертификатом, на имејл адресу надлежног органа. Предуслов за примену ове препоруке је увођење електронске писарнице.    ***За примену ове препоруке није потребна измена прописа.***  **3.4. Прихватање доказа о електронској уплати накнаде без печата банке**  Предлаже се промена форме документа (доказа о уплати финансијског издатка) из оригинала у копију односно прихватање извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  Имплементација ове препоруке може се омогућити на неколико начина:   * Управа за трезор да омогући податке о уплатама на рачуну надлежним органима/организацијама за поступке из њихове надлежности. * Осмислити систем уплата тако што ће се за сваку уплату генерисати број, по угледу на систем уплата, коју је успоставила Агенција за привредне регистре. * Омогућити систем електронског плаћања преко портала е-Управе.   Имплементација ове препоруке захтева заједнички рад надлежних органа/организације који спроводе административне поступе, Управе за трезор, Канцеларије за информационе технологије и електронску управу.    ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК**  **О ИЗМЕНИ И ДОПУНИ ПРАВИЛНИКА О ТРОШКОВИМА ПРИВАТИЗАЦИЈЕ КОЈЕ СНОСЕ ТРЕЋА ЛИЦА ПРЕД МИНИСТАРСТВОМ НАДЛЕЖНИМ ЗА ПОСЛОВЕ ПРИВРЕДЕ**  Члан 1.  У Правилнику о трошковима приватизације које сносе трећа лица пред министарством надлежним за послове привреде („Службени гласник РС“, бр 20/2016):  „У члану 2. став 1., тачка 10), подтачка (3) брише се“.  Члан 2.  У члану 2. после става 1. додаје се нови став 2., који гласи:  „У поступку по захтеву за издавање потврде за статус привредног субјекта у поступку приватизације и потврде о процени вредности капитала по прописима који су били на снази до доношења Закона о приватизацији не наплаћују се посебни трошкови у складу са овим правилником, што не искључује обавезу трећих лица за плаћање републичке административне таксе за потврду“.  Члан 3.  Овај правилник ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ПРАВИЛНИКА О ТРОШКОВИМА ПРИВАТИЗАЦИЈЕ КОЈЕ СНОСЕ ТРЕЋА ЛИЦА ПРЕД МИНИСТАРСТВОМ НАДЛЕЖНИМ ЗА ПОСЛОВЕ ПРИВРЕДЕ КОЈЕ СЕ МЕЊАЈУ И ДОПУЊУЈУ**  Члан 2  Висина трошкова из члана 1. овог правилника, утврђује се зависно од врсте и износи:  1) у поступку приватизације моделом продаје капитала за откуп продајне документације:  (1) 100.000,00 РСД за микро и мала правна лица;  (2) 150.000,00 РСД за средња правна лица;  (3) 250.000,00 РСД за велика правна лица;  2) у поступку продаје удела и акција у власништву Акционарског фонда методом јавног прикупљања понуда са јавним надметањем за откуп продајне документације:  (1) за уделе/пакете акција у вредности до 1.000,00 РСД према последњем завршном рачуну, цена продајне документације је 1.000,00 РСД;  (2) за уделе/пакете акција у вредности од 1.000,00 РСД до 10.000,00 РСД према последњем завршном рачуну, цена продајне документације је 3.000,00 РСД;  (3) за уделе/пакете акција у вредности од 10.000,00 РСД до 100.000,00 РСД према последњем завршном рачуну, цена продајне документације је 10.000,00 РСД;  (4) за уделе/пакете акција у вредности једнакој или већој од 100.000,00 РСД према последњем завршном рачуну, цена продајне документације је 20.000,00 РСД.  3) у поступку приватизације моделом продаје имовине за откуп продајне документације:  (1) 150.000,00 РСД за микро и мала правна лица;  (2) 200.000,00 РСД за средња правна лица;  (3) од 300.000,00 РСД до 1.200.000,00 РСД за велика правна лица;  4) за прихватање Програма за продају имовине 40.000 РСД;  5) у поступку преноса капитала без накнаде запосленима:  (1) за пренос капитала у складу са одредбама закона којим се уређује приватизација:  - 30.000,00 РСД за микро правна лица;  - 40.000,00 РСД за мала правна лица;  - 50.000,00 РСД за средња правна лица;  - 70.000,00 РСД за велика правна лица;  (2) за пренос капитала у складу са одредбама закона којим се уређује право на бесплатне акције и новчану накнаду:  - 50.000,00 РСД за микро правна лица;  - 100.000,00 РСД за мала правна лица;  - 150.000,00 РСД за средња правна лица;  - 250.000,00 РСД за велика правна лица;  6) у поступку по захтеву за давање сагласности на одлуке предузећа која послују већинским друштвеним капиталом и задруга у складу са законом којим се уређује положај задруга 30.000,00 РСД;  7) у поступку по захтевима за давање сагласности на одлуке из члана 11. Уредбе о поступку и начину реструктурирања субјекта ("Службени гласник РС", бр. 52/05, 96/08, 98/09, 44/13, 59/13 и 83/14) 30.000,00 РСД;  8) у поступку по захтеву за давање сагласности на одлуке за које је привремени заступник капитала дужан да тражи сагласност у складу са актом којим се уређује поступање лица која обављају послове привременог заступника капитала у субјектима приватизације 15.000,00 РСД;  9) у поступку контроле извршења уговорних обавеза:  (1) по захтеву за давање сагласности за измену инвестиционе обавезе, за отуђење и оптерећење основних средстава или имовине, за проширење или промену делатности и у другим случајевима предвиђеним Уговором о продаји капитала, односно имовине или Уговором о стратешком партнерству:  - 30.000,00 РСД за микро правна лица;  - 40.000,00 РСД за мала правна лица;  - 50.000,00 РСД за средња правна лица;  - 70.000,00 РСД за велика правна лица;  (2) по захтеву за уступање уговора:  - 50.000,00 РСД;  (3) по захтеву за давање сагласности за превремено плаћање купопродајне цене:  - 30.000,00 РСД;  10) у поступку по захтевима за издавање потврде:  (1) 15.000,00 РСД за измирену купопродајну цену у целости по уговору о продаји капитала/имовине;  (2) 7.000,00 РСД за измирену рату купопродајне цене по уговору о продаји капитала/имовине;  ~~(3) 5.000,00 РСД за статус привредног субјекта у поступку приватизације;~~  11) у поступку по захтевима за издавање копије потврде 500,00 РСД:  (1) о извршеном упису у евиденцију носилаца права;  (2) о извршеном упису у евиденцију запослених и бивших запослених.  У ПОСТУПКУ ПО ЗАХТЕВУ ЗА ИЗДАВАЊЕ ПОТВРДЕ ЗА СТАТУС ПРИВРЕДНОГ СУБЈЕКТА У ПОСТУПКУ ПРИВАТИЗАЦИЈЕ И ПОТВРДЕ О ПРОЦЕНИ ВРЕДНОСТИ КАПИТАЛА ПО ПРОПИСИМА КОЈИ СУ БИЛИ НА СНАЗИ ДО ДОНОШЕЊА ЗАКОНА О ПРИВАТИЗАЦИЈИ НЕ НАПЛАЋУЈУ СЕ ПОСЕБНИ ТРОШКОВИ У СКЛАДУ СА ОВИМ ПРАВИЛНИКОМ, ШТО НЕ ИСЉУЧУЈЕ ОБАВЕЗУ ТРЕЋИХ ЛИЦА ЗА ПЛАЋАЊЕ РЕПУБЛИЧКЕ АДМИНИСТРАТИВНЕ ТАКСЕ ЗА ПОТВРДУ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, смањењу издатака, поједностављењу поступка за привредне субјекте. Препорукама се такође утиче на побољшање пословног амбијента. | |