**ПОЈЕДНОСТАВЉЕЊЕ ПОСТУПКА ДОСТАВЉАЊА ИЗВЕШТАЈА О ОБАВЉАЊУ ПОСЛОВА ЗАДРУЖНЕ РЕВИЗИЈЕ**

|  |  |
| --- | --- |
| **Назив административног поступка** | Извештај о обављању послова задружне ревизије |
| **Шифра поступка** | 10.00.0035 |
| **Регулаторно тело**  **(надлежно за спровођење препоруке)** | Министарство привреде |
| **Правни оквир којим је уређен административни поступак** | * Закон о задругама: („Службени гласник РС“, бр 112/2015) |
| **Прописи које треба променити /донети/укинути да би се спровеле препоруке** | 1. Закон о задругама: („Службени гласник РС“, бр 112/2015-18) |
| **Рок за спровођење препорука** | По стицању услова да се мењају и друге одредбе Закона о задругама |
| 1. **КРАТАК ОПИС ПРОБЛЕМА** | |
| У поступку се сходно законској обавези од странке захтева да достави доказе којим се потврђује да ревизијски савез и ревизор и даље испуњавају услове из члана 84. и 85. Закона о задругама за обављање послова задружне ревизије, иако је иста та документација достављена у поступку издавања дозволе за обављање задружне ревизије, што сматрамо непотребним и оптерећујућим за привредне субјекте.  Поступак подразумева подношење захтева поштом. Још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Елиминација документације*  *и увођење обавезе достављања потврде подносиоца захтева да исти и даље испуњава услове за обављање задружне ревизије* | **Х** |  | **1.** | | **Електронско подношење захтева** |  | **Х** |  | | |
| 1. **ОБРАЗЛОЖЕЊЕ** | |
| **3.1. Елиминација документације и увођење обавезе достављања потврде подносиоца захтева да исти и даље испуњава услове за обављање задружне ревизије**  У поступку се сходно законској обавези од странке захтева да достави доказе којим се потврђује да ревизијски савез и ревизор и даље испуњавају услове из члана 84. и 85. Закона о задругама за обављање послова задружне ревизије, и то следећа документа:  Копија уговора о закупу, копија споразума о коришћењу пословног простора, копија купопродајног уговора, копија извода из листа непокретности или други доказ да Ревизијски савез и даље користи одговарајући пословни простор и друга средства за ефикасно обављање задружне ревизије;   * Фотокопије уговора о раду или другог основа по коме Ревизијски савез и даље има ангажована најмање два лица у Ревизијском савезу укључујући и лице које испуњава услове за обављање задружне ревизије; * Диплома о стеченом високом образовању на студијама другог степена у складу са законом којим се уређује високо образовање, односно на основним студијама у трајању од најмање четири године; * Потврда да има најмање три године практичног радног искуства у области задругарства на пословима са високом стручном спремом; * Потврда надлежног задружног савеза да испуњава услове у погледу стручности за обављање послова задружне ревизије; * Уверење из казнене евиденције   Имајући у виду да је сва ова документација достављена у поступку издавања дозволе за обављање задружне ревизије сматрамо да нема потребе да се у овом поступку сва наведена документација поново доставља већ да се као документ доставља искључиво Потврда којом се доказује да Ревизијски савез и ревизор и даље испуњавају услове из члана 84. и 85. Закона о задругама, за обављање послова задружне ревизије која је по својој суштини изјава самог подносиоца захтева. Препорука је у складу са чланом 6. Закона о општем управном поступку која прописује начело сразмерности. Наиме, одредбама наведеног члана (став 2.) је прописано да када се странци и другом учеснику у поступку налаже обавеза, орган је дужан да примени оне од прописаних мера које су по њих повољније ако се и њима остварује сврха прописа.  Сматрамо да се сврха прописа може остварити на предложени начин, који је повољнији за странке.  ***За примену ове препоруке је потребна измена Закона о задругама* 112/2015-18. *С обзиром на малу фреквенцију задружних савеза који су поднели захтев и добили дозволу за обављање задружне ревизије ( од 7.01.2016. до 7.01.2019. седам савеза), као и да се у пракси већ поступа на начин како је предложено у препоруци, није неопходно у том смислу мењати одредбе Закона о задругама у четвртом кварталу 2019. године, већ када се стекну услови да се мењају и остале одредбе наведеног закона.***  **3.2. Електронско подношење захтева**    Поступак подразумева подношење захтева поштом. Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом такође потписаном квалификованим електронским сертификатом, на имејл адресу надлежног органа. Предуслов за примену ове препоруке је увођење електронске писарнице.    ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН**  **О ИЗМЕНИ ЗАКОНА О ЗАДРУГАМА**  Члан 1.  У Закону о задругама („Службени гласник РС“, бр 112/2015-18) у члану 100. став 1. мења се тачка 3) и гласи:  ,,потврду Ревизијског савеза којом се потврђује да Ревизијски савез и ревизор и даље испуњавају услове из чл. 84. и 85. овог закона, за обављање послова задружне ревизије“  Члан 2.  Овај закон ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ЗАДРУГАМА КОЈЕ СЕ МЕЊАЈУ**  Члан 100  Ревизијски савез је дужан да до 31. јануара текуће године, Министарству достави извештај о обављању послова задружне ревизије за претходну годину који садржи:  1) списак поднетих захтева задруга за обављање редовне и ванредне задружне ревизије;  2) списак обављених редовних и ванредних задружних ревизија;  3) ~~доказе~~ ~~којим~~ ~~се потврђује да Ревизијски савез и ревизор и даље испуњавају услове из чл. 84. и 85. овог закона, за обављање послова задружне ревизије~~ ПОТВРДУ РЕВИЗИЈСКОГ САВЕЗА КОЈОМ СЕ ПОТВРЂУЈЕ ДА РЕВИЗИЈСКИ САВЕЗ И РЕВИЗОР И ДАЉЕ ИСПУЊАВАЈУ УСЛОВЕ ИЗ ЧЛ. 84. И 85. ОВОГ ЗАКОНА, ЗА ОБАВЉАЊЕ ПОСЛОВА ЗАДРУЖНЕ РЕВИЗИЈЕ;  4) списак задруга које нису поступиле по налогу ревизора и ревизијског савеза;  5) списак задруга за које је поднета пријава надлежном органу за кривично дело, привредни преступ или прекршај;  6) друге информације од значаја за рад Ревизијског савеза. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, већој правној сигурности и, поједностављењу поступка за привредне субјекте. | |